પાટડી મામલતદાર કચેરીમાં ફરજ બજાવતા સર્કલ ઓફિસર પી. એમ. પટેલે અમદાવાદના રહીશ દીપકભાઈ ગુણવંતભાઈ પાસે જમીનના કામ માટે હેતુ વારસાઈ નોંધ કરાવવાના બદલામાં રૂ. ૭૫ હજારની લાંચની માગણી કરી અા રકમ સ્વીકારતાં એસીબીના છટકામાં સર્કલ ઓફિસર અાબાદ ઝડપાઈ ગયા હતા. જામનગરના બી-ડિવિઝન પોલીસ સ્ટેશનના પીએસઅાઈ એસ.એસ. શેખે દૂધના ધંધાર્થી પાસે કબજે લીધેલી ગાડી પરત અાપવા બદલ રૂ. ૧૫ હજારની લાંચની માગણી કરી હતી, જે રકમ સ્વીકારતાં ઝડપી લેવાયા હતા.